LidanRubinov/Halacha-QA huggingface dataset:
שאלה: מוזיאון הרצל: האם ראוי להמנע ללכת למורשת הרצל? או שדווקא כדאי? אם הרב יוכל לפרט את הסברות.
תשובה: יש צד להמנע מכך משום שהוא היה אדם שאינו ירא שמים, ולא הוא המודל שאנו מבקשים להעמיק בו. מאידך, דרכו רבש"ע הושיע את ישראל, וחטאיו לא נבעו מהכרעה תודעתית אלא מהמשך התרבות המתבוללת בה היה מעורה מילדותו. המוזיאון בהר הרצל יש בו מידע חשוב עליו בעיקר לנוער, וחוויה מיוחדת. מאידך יש שם דגשים חילוניים שאינם דרכנו ביחס לאתחלתא דגאולה. למעשה יש יותר משקל ללכת לשם וללמוד בביקורתיות, מאשר המשקל להמנע.
שאלה: ריח של גללי פרות האם מעכב לימוד: אני בן כפר וחברותא שלי מהעיר ואנו לומדים מדי פעם יחד בכפר כשיש באוויר ריח גללי פרות שאינו מפריע לי בכלל אבל לחברי כן, מה דין היתר ללימוד במצב זה? אבקש במחילה להתייחס לשאלה גם לגבי עצמי שהריח אינו מפריע לי לכתחילה, האם יש עלי איסור ללמוד. וגם לחברי שהריח כן מפריע לו.
תשובה: אם אתם לא נמצאים בחוץ ליד גללי פרות, אלא לומדים בבית או בבית המדרש וכד, כאשר יכול להגיע הריח מבחוץ, אז אין כל איסור ללמוד. חיים בריסק
שאלה: שבירת צלחת: ידוע לי שהאמהות שוברות צלחת באירוסין רציתי לדעת מה הפסוק שעליהן להגיד עם שבירת הצלחת. כמו כן האם זו צריכה להיות צלחת חדשה או האם זו יכולה להיות צלחת מאויירת אשר שמורה לי מאימי (סבתא של הכלה)
תשובה: נהגו להגיד את הפסוק "נעלה את ירושלים על ראש שמחתי,."או,אם אשכחך.". וראתי פרוש ששברים את הצלחת משום שמסמלים כי האמהות שוברות את ההצלחה של ילדיהם ומתחלים מחדש בלי להתגאות בהצלחת ילדם.הצלחה אותיות צלחת. לא חיבים צלחת חדשה.
שאלה: חמץ מגוי לאחר הפסח: לרב, אני ואשתי קנינו היום (רביעי, כ"ג ניסן) לחמניות ממאפיית "שומשום" שנמצאתי בפארק לב הארץ (בראש העין, ליד רמי לוי). תעודת הכשרות במקום הייתה עד ערב פסח. שאלתי שם אם יש להם תעודת כשרות עם תאריך חדש, והמוכר הפנה אותי לדבר עם הבעלים. הוא אמר שמחר הוא אמור לקבל תעודה חדשה, והציע שאדבר בטלפון עם המשגיח. לא התקשרתי למשגיח, אבל ביקשתי לראות אישור על מכירת חמץ. הבעלים השיב לי שהמקום בבעלותו, ומאחר שהוא ערבי, אין לו צורך במכירת חמץ, ושזה מאושר ע"י המשגיח שלמחרת יביא את התעודה העדכנית. התרצנו, וקנינו את הלחמניות. אך ישנם מספר ספקות שאנו חוששים מהם: 1. האם מותר בכלל לקנות אוכל (בפרט לחם) מגוי? 2. האם אפשר לסמוך על כך שהחמץ היה בחזקת גוי בפסח? 3. האם אפשר להאמין למוכר שאומר שמחר הוא יקבל תעודה והמקום כשר? נ.ב. התעודה הישנה היתה של הרבנות הארצית לכשרות, ונראה לנו ששם הרב החתום על התעודה היה דוד שלוש.
תשובה: היות וכל יסוד הכשרות הוא על פי ההלכה של עד אחד נאמן האסורים והעד הוא אמור להיות הרב שחתום על התעודה או המשגיח.היות והמשגיח לא נכח במקום להעיד כי הוא בדק את הקמח ינפה את הקמח. והדליק את התנור לאפית הלחמניות כפי שההלכה דורשת.לא ההיתי מסתמך על עדתו של בעל הבית היות ועל פי ההלכה אננו יכול לשמש עד בחנות שלו.
שאלה: לימוד יומי לשמירת הלשון לנשים: עליכם, אני אחראית לשליחת הלכות לשון הרע בוואטסאפ לנשים, והייתי שמחה אם תפרסמו את הלימוד כאן (: כל השונה הלכות בכל יום מובטח לו שהוא בן העולם הבא לנשים בלבד - מעוניינת לקבל 2 הלכות לשון הרע כל יום לוואטסאפ? שלחי הודעה למספר 0546695102 ונצרף אותך בהקדם. אשרייך צדיקה! הפיצי לחברות שמעוניינות והיי שותפה לזיכוי הרבים. :)
תשובה: יישר כח גדול
שאלה: תספורת וגילוח בעומר: לך כבוד ברב אני בתהליכי גיור סופיים העם מותר לי להסתפר ולהתגלח לקרת שבת בספירת עומר למרות שאני רגיל להסתפר ו להתגלח כל יום שישי
תשובה: בס" ד מצד ההלכה מותר לך להתגלח כל ימי העומר לפני הגיור ולא רק לכבוד שבת. אבל מן הראוי לשמור גם על מנהגי האבלות לפני הגיור בכדי להתרגל ולהתחנך לכך לאחר הגיור. ביחוד אם אתה לקראת הסוף -כדאי לך להזדהות עם כלל ישראל בענין האבלות על מות תלמידי רבי עקיבא.
שאלה: יין חמץ שנמצא בפסח: בסעודת חג של שביעי של פסח בארוחה המשפחתית שתינו יין, ורק לאחר סיום הארוחה גילינו במקרה שהוא היה חמץ (יש בו לתת. וממש כתוב על האריזה "חמץ"). כנראה הכנסנו אותו בטעות לפני פסח לארון היינות הכשרים. האם יש משהו שאפשר לעשות? תיקון כלשהו?
תשובה: כמובן שאכילת איסור "בבלי דעת", לא נחשבת עבירה ממש ולכן התיקון הוא ב"דעת". התיקון יכול להיות במודעות גבוהה לעתיד.וזה אולי מה שאמרו חזל "אין אדם עומד על דיברי תורה אלא אם כן נכשל בהם תחילה."הכשלון וחסר ההקפדה על דיברי חכמים מלמד אותנו שכל דיבריהם אמת ואין לנו לחפפף ולקצר הלכים בבדיקת חמץ וכדומה.ואולי זה הצתיקול לפרסם לכולם כי רק ההקפדה על פירטי ההלכה מונעת את כשלונות שחלילה יכלים להיות.
שאלה: ספירת העומר: בעלי ואני רוצים לנסוע לבית מלון אך הזמן שמתאפשר מבחינת העבודה של שנינו ומבחינת השארת הילדים אצל המשפחה,יוצא בספירת העומר, אני רוצה לציין שאנחנו ממש מרגישים שאנו צריכים "לצבור כוחות", ולנוח קצת, האם מותר לנסוע בתקופה זו או שעלינו לותר?
תשובה: ב"ה הדבר מותר. דני ארגמן
שאלה: קריאת שמע: מדוע בשמע אומרים ואהבת את ה אלוקיך בכל לבבך ואילו בויאמר כתוב לא תתורו אחרי לבבכם
תשובה: וברכת ד  בשמע זה קבלת עול מלכות שמים, ולכן החיוב הוא לאהוב את הקב"ה, חיוב זה יכול להביא לידי מסירות נפש "בכל מאדך", לעומת זאת בפרשת ויאמר שם הצווי הוא כללי לא ללכת אחרי תאוות הלב, בויאמר אלו מצוות מעשיות לכל אחד, ואילו בשמע הצווי הוא כללי לאהבת ד  וקבלת מלכותו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אבא? (על יום השואה): תמיד אנחנו גאים בזה שאנחנו בני מלכים, בת של מלך, נסיכה. מדברים לה בתור אבא. הבנים האהובים של ה, עם סגולה. בשואה הראשונים שהנאצים רצו להרוג זה דתיים. השפילו אותם בגלל זה, תלשו לרבנים גדולים זקנים באמצע הרחוב. כולם יודעים מה היה בשואה ומה עבר על הבנים של אבא רק כי הם עם סגולה. ורק כי הם הבנים שלו. הכואב הענק הוא שזה קרה להם רק כי הם הבנים של אבא. יהודים. ואם אבא לא היה רוצה, זה לא היה קורה. ואם אבא לא היה עושה את זה זה לא היה קורה. אז אבא עשה אתזה והם המשיכו לקוות לו. אבא נתן להם מכות והם היו גאים שהם הבנים שלו. אני מתביישת לכעוס ככה על אבא כי מה שהוא עושה לי זה רק טוב. אבל.לעזאזל זה אבא?
תשובה: בני היקר! כבר הרבה זמן רציתי לדבר איתך, אבל לא היה לי איך, וגם אתה לא כל כך התפנית להקשיב. אני שמח שעכשו אתה שואל, כי כך אני יכול לענות. בני דע לך שגם לי היה כואב לראות אותך. ויותר ממה שהיה כואב לך בשואה, היה כואב לי, הרי  עמו אנוכי בצרה, אני הייתי שם וראיתי הכל, ראיתי את כל הילדים, ראיתי גם את האמהות, ואת האבות הרכים מובלים עם בניהם ברחבת המסדרים, וגם ראיתי את הלחץ אשר גרמניה לוחצים אותם. אתה יודע בני, שמעתי אתכם מדברים לפני כמה ימים שצריך איזה ניתוח לילדכם, בן שנה בערך, כשהבנתי כמה הוא יסבול, הייתי מאוד עצוב, ראיתי גם איך הניתוח התבצע ואיך התינוק סבל, איך הוא סבל, מאוד סבל, בלי להבין אפילו למה ומה, מי יכול להבין את דמעתו של ילד קטן? הילד שלכם בכה ללא הרף, ואתם עמדתם שם לידו, הוא בכה, ואתם לידו! הייתם יכולים לא לבצע את הניתוח, ואז לא היו לו שום כאבים, הוא לא היה בוכה, ולא הייתם צריכים לעמוד ליד המיטה שלו! אבל לפי מה שהרופאים אמרו הוא היה מת תוך כמה שבועות, אם הניתוח לא היה מתבצע. אבל הילד הקטן, התינוק בן השנה, לא הבין על מה הוא סובל, אולי ניסיתם לתת לו איתותים להסביר לו שבלי הניתוח הכואב הזה, וכל המכשירים הוא לא יחיה, אבל הוא כאב, ועוד איך כאב, וגם לא יכול היה להבין למה, למה אבא ואמא שכל כך אוהבים אותו, פתאום מכאיבים לו! אני חושב שלא הרגשתם איך בגלות קשה לכם, איך הלב שלכם היה מפסיק לפעום, אם לא היינו מבצעים את הניתוח הקשה הזה. אני יודע שרבים התפללו שקץ הגלות יגיע, ואף אחד אמנם לא רצה שהוא יגיע בצורה כזו! לצערי, היינו חייבים לבצע את הניתוח הזה, מסיבות שאני לא יכול להסביר, וגם לא תבינו כנראה בעולמכם, עולם של אדם מוגבל. כמה שאתם מתקדמים בני, עדיין לא עמדתם על חידת העולם. כואב לי, כואב לי בני שאינך יכול להבין שהכאב שלי הוא כפול, גם כי איבדתי רבים מבני היקרים בניתוח הקשה והכואב פיזית, וגם רוחנית. אני אישית הייתי שם, ושמעתי ילדים צועקים שמע ישראל, ה  אלוקינו, האמונה לא פסה מהם. שמעתי גם על כאלו שאף שהמשיכו להאמין, לא המשיכו לומר  ולא ראיתי צדיק נעזב, עד סוף ימיהם. הכי כואב לי שבני הביט אלי במבט מיוסר, ושאל: אבא עד מתי? כואב לי, כי לצערי, בני לא יוכל להבין זאת כנראה לעולם. אבל, משהו קצת מנחם אותי בני, קצת, כי שום דבר לא יחזיר לי את המבטים המיוסרים, והבנים היקרים שאבדו בניתוח!! קצת מנחם אותי, שהגלות הסתיימה, עם ישראל שב לארצו. הניתוח שהיה קשה וכואב (מדי אפילו לדעתי) הצליח. עם ישראל חי! ועם ישראל הוא בני, והוא מראה לכולם איך אני יכול להפוך עם קטן ונרדף, לעם גדול וחזק, ויכול להקים מדינה. בבקשה בני, דון אותי לכף זכות, כי הניתוחים שביצעתי, היה להם תכלית גדולה ועמוקה, שאולי לא תוכל להבינה, אבל האמן לי שהכל לטובה. ואם אתה רואה במקרה איזה בן אובד שאבד ממני, ספר לו, ספר לו שאני כואב את התרחקותו ממני, אולי יותר מאשר הניתוח עצמו.
שאלה: איסורי ספירת העומר: שמי ספיר ורציתי לשאול שאלה בקשר לספירת העומר. אני יודעת שאסור לשמוע שירים ולהימנע בכלל מלנגן וכ ו. אבל ממש קשה לי עם זה ואני כל שנה מחדש נופלת בזה. קשה להבין את האיסור ולקיימו. אשמח להסבר ותשובה
תשובה: ספיר ימי ספירת העומר הם ימי אבל מכמה בחינות: א. לפי הפשט בימים אלו מתו תלמידי ר  עקיבא, על כך שלא נהגו כבוד זה בזה, (וי"א שמתו במרד בר כוכבא, שר  עקיבא תמך בו), ועדיין לא תוקנו החטאים האלו, לכן אנו מתאבלים, כדי שנזכור לתקן את הבעיות האלו. ב. לפי הסוד ימים אלו הם ימי דין, כשהמקור הוא במשנה במסכת עדויות שבה נאמר שדנים את האנשים בעולם הבא בין פסח לשבועות. לכן, נוהגים בימים אלו קצת אבילות, לא מסתפרים, ולא מתחתנים, וגם בסעודת אירוסין שמותרת, אסור לעשות ריקודים ומחולות. יש פוסקים גדולים שאוסרים גם לשמוע שירים בספירת העומר, (האגרות משה - ר  משה פיינשטין, הציץ אליעזר, הרב עובדיה, הרב ש"ז אוירבך). אמנם, יש שמתירים לשמוע שירים בספירת העומר, כי לא מדובר בריקודים שאסורים, אלא רק בשמיעת כלי שיר מתוך נגני מוסיקה. משקלול הדעות נראה שניתן להקל ולומר שכל האיסור אינו אלא בשירים שמביאים לריקודים, ולא בשירי נשמה, שמביאים את האדם לידי התרוממות רוח. גם לפי הסיבה לאיסור שהיא להתפנות ולחשוב על בין אדם לחבירו, או האבילות, נראה שהאיסור הוא בעיקר על שירים שמביאים לידי שמחה. ואם זה קשה לפעמים, אפשר לחשוב על המשמעות של האבל על החורבן שהיה עם הפספוס של העולם התורני והלאומי שהיה במות תלמידיו של ר  עקיבא, ועדיין עלול להתפספס אם לא נרבה כבוד אחד בשני. ויהי רצון שהרחמן יחזיר לנו עבודת בית המקדש במהרה בימינו, ולא נתאבל יותר על החורבן כלל. עקיבא akivamakshivim gmail.com תשובות נוספות: ספירת העומר כהכנה למתן תורה:
שאלה: שירים בספירת העומר: איזה סוג של שירים ומוזיקה מותר לשמוע בספירת העומר? (לבד בבית באוטו וכו )
תשובה: במסורת ובמקורות בש"ס, בראשונים וגם בשו"ע ונו"כ לא מצאנו כל איסור בנוגע לשמיעת שירה בימי ספירת העומר. האיסור היחיד שאנו מוציאים הוא איסור ריקודים ומחולות בדברי מגן אברהם שנפסק להלכה, אך ריקודים ומחולות אינם שמיעת שירים. ובאמת ישנם פוסקים הסוברים שאין כל איסור לשמוע כל סוג מוזיקה, למעט מוזיקה האסורה באופן עקרוני בכל ימות השנה, כגון בעלת תכנים בעייתיים וכד, בימי ספירת העומר. בשיטה זו החזיק הגרי"ד סולובייצ יק זצ"ל ועוד. ברם, הרב הגר"ע יוסף שליט"א והגר"מ פינשטיין זצ"ל התייחסו לאיסור הכללי בשמיעת מוזיקה כאבלות על חורבן בית המקדש. ידוע הדבר שאיסור זה היה קשה על עם ישראל והקלו בו. ברם, סוברים הגר"ע יוסף והגר"מ פינשטיין שיש להחמיר בימי הספירה, ולפחות בימים אלה להקפיד על איסור הכללי. ואם כך, אז מלבד מוזיקה ווקלית ללא כלי נגינה כל מוזיקה אסורה. כמובן אם נוסעים באוטו ויש ברקע מוזיקה שמשמיעים ברדיו וכד, אז ניתן להקל ולא לסגור את הרדיו, במיוחד אם מקשיבים למוזיקה כדי לא להירדם על ההגה. חיים בריסק
שאלה: הלכות יחוד בעיצוב פנים: לכבוד הרב אנוכי עוסקת בעיצוב פנים, בימים אלו אני מתכננת סוכנות אשר תשרת גברים ונשים (באזור נפרדים כמובן), עם זאת, עובדי הסוכנות הם גברים ונשים ובסוכנות מתבצעים ראיונות של נשים על ידי גברים ולהיפך. (סוכנות למשאבי אנוש). רציתי לשאול לגבי החדרי ראיונות, על מנת לשמור על פרטיות מסוימת מבחינת המרואין ועם זאת חס וחלילה לא להחטיא, האם מותר לגבר ואישה (מכל הסוגים - נשואים רווקיןם ות וכו ) לשהות ביחד באותו חדר כרבע שעה במידה והדלת סגורה (לא נעולה לעולם) והקיר אינו אטום? כלומר ניתן לראות לתוך החדר מבחוץ, אך הקיר לא שקוף כולו אלא רק חלקים ממנו. בנוסף אציין שמחוץ לחדר המולה רבה אנשים מהלכים ומסתובבים בכל שעות היום ויכולים להיכנס לחדר בכל עת קל וחומר להסתכל לתוכו דרך החלקים השקופים בקיר. מראש על המענה. נטע
תשובה: אם החדר אינו נעול ואכן מדי פעם נכנסים אנשים באמצע ראיונות, או שהקיר בחלקו שקוף כך שניתן לראות את המתרחש בחדר באופן כללי, אזי אין בזה איסור ייחוד. בהצלחה
שאלה: חילול ה  בצבא: אני חייל ב. ואין אצלנו הרבה דתיים בכלל חלק מהחבר ה שנמצאים איתי הם אתאיסטים לחלוטין, יש זמנים מסוימים שהם יושבים ומדברים ביניהם ויורדים על רבנים גדולים בגסות ובזלזול ענק! וככל שאני מסביר להם ומספר להם על הרבנים האלה מי הם ואיזה אנשים קדושים הם ומבקש מהם שיפסיקו זה לא עוזר בכלל והם ממשיכים. הבנתי שאין מה להסביר למי שלא רוצה לדעת או להקשיב אבל אני שואל מה לעשות במצב כזה שאני נמצא איתם בחדר והם מדברים ככה?! איך אפשר לשבת ולשתוק?! זה מוציא אותי מדעתי אשמח לקבל תשובה.
תשובה: אני נהגתי לצאת מהאהל בכל עת שדיברו דברים שאסור לשמוע.בלי אומר ודברים מבלי להתווכח או להסביר וזה עבד ברוך השם. אט אט הדיברים האסורים פחתו כל זמן ששהתי במקום. אולי זו הדרך.
שאלה: לימוד חסידות (תורות רבינו הק  וליקוטי מוהר"ן): נכספתי וחשקתי מאוד בשמחה רבה לדבקה בו ית וללמוד את ליקוטי מוהר"ן ותורות רבינו וזה משמח את לבבי מאוד. אבל יש לי בעיה קשה, שאני לא חונכתי ללימוד תורה בילדותי. וזה מצער אותי מאוד. האם צריך ללמוד קודם כל מקרא ונ"ך ותלמוד בבלי, או שמותר לי להתחיל כבר עכשיו ללמוד את תורות רבינו (ליקוטי מוהר"ן)? ומי יודע כמה אחיה, ומה אעשה ליום פקודה. והגוף אפשר עכשיו בא יומו (שיר נעים) מראש.
תשובה: ח אמרו אין אדם לומד אלא במקום שלבו חפץ. ברם, הם גם קבעו לנו סדרי לימוד כדי להביא את האדם להתפתחות הנכונה בעבודת ה, לימוד התורה ויראת שמים. הח קבעו שתחילה צריך לדעת את התנ"ך, משנה, גמרא וכמובן הלכה כדי גם לשמור ולעשות וגם להתרגל בלימוד תורה מסודרת המקנה בסיס איתן בעולם התורה, קיום המצוות וההשקפות הנכונות. מלבד זאת, קשה מאד להבין את ר  נחמן באמת, בלי כל הבסיס הרח, במיוחד את המקורות שמהם הוא שואב את דבריו. לימוד בלי הכרת מקורותיו לוקה בחסר ופעמים רבות מביא להבנות לא נכונות, עד כדי התנהגות לא נכונה. ברם, איש לא אמר שלא ניתן לשלב דברים יחד. לכן ההצעה שלי תתחיל ללמוד כפי שקבעו ח, בצורה מסודרת ולצד זה קבע לך חברותה (פעם בשבוע למשל או כל בוקר או ערב קצת) עם מישהו שקצת מבין בליקוטי מוהר"ן ובתורות ר  נחמן בכלל ויוכל להסביר לך. כך גם תרגיל את עצמך בלימוד הנכון והטוב וגם תקבל השראה מתורתו של ר  נחמן. חיים בריסק
שאלה: יובל: מתי היובל בימנו ומה עושים בן
תשובה: לשואל במצות היובל כתוב "לכל יושביה" למדו מכאן ח שהיובל מותנה בכך שכל העם יושב בארץ. ולכן מאז שגלינו, ועדיין לא כל העם חזר לארצו, אין היובל חל בימינו. היובל הוא כמו שנת שמיטה. מה שנוסף בו זה שהקרקעות חוזרות לבעלים המקוריים, וכל העבדים העבריים משתחררים. אפי קיציס
שאלה: להשמיע לאוזניו: האם חובה להשמיע את התפילה לאוזניי או מספיק להוציא את הדברים בשפתיים? (השאלה היא גם לגבי פסוקי דזמרה, ברכות ק"ש, פרשת ק"ש, תחנון ושאר הדברים שאומרים בסוף התפילה, וכן לגבי ברכת המזון וברכות הנהנין).
תשובה: לך קריאת שמע - חובה להשמיע לאוזניו תפילת שמונה עשרה ווידוי - אסור להשמיע שאר הדברים מספיק להוציא את הדברים בשפתיים ומותר (ולפעמים רצוי) להשמיע לאוזניו דוד לוי 098987548
שאלה: חלום: אמש חלמתי חלום די מוזר אך מרגש, חלמתי על סבא רבא שלי (שהיה רב גדול מאוד שלצערי לא זכיתי לראותו נפטר לפני 22 שנה ואני בן 18) כלומר בחלום הוא לא הופיע בדיוק אלא בחלום אני רואה את אימי נרגשת מאוד ואומרת לפני שסבר רבא נפטר הוא ביקש ממני להעביר לך את זה והיא מביא לי את המפתח של הבית הנוכחי שלנו שאותו אנו שוכרים (למרות שעברנו דירה אחרי שהוא נפטר) חרוט על המפתח משהו באנגלית שלא ניסיתי להבין אבל אמא שלי הסבירה לי שרשום כל זה יהיה שלך כאילו הצלחתי להבין שחרוט על המפתח כל זה יהיה שלך. כן ארוך במעט אך מסובך אשמח אם תענה לי.
תשובה: האמת, לא כל כך הבנתי על מה אני צריך לענות. הרי לא שאלת שום שאלה, מלבד תיאור החלום. האם אתה רוצה לשאול מה אומר החלום? אז התשובה היא: 1. איש לא יודע לפענח חלומות בימינו. היה יוסף הצדיק, הנקרא צפנת פענח והיו נביאים שפענחו חלומותיהם הנבואיים. אך היום איש לא יודע לעשות זאת, גם אם הוא מספר שיודע. 2. מאז שפסקה הנבואה באמצע תקופת בית שני ואין היום אנשים אם רוח הקודש ונבואה, החלומות לא אומרים כלום, כפי שתיארו את זה ח - חלומות שווא ידברו. חיים בריסק
שאלה: סקו ץ כלים בשבת: ב"ה רציתי לדעת באיזה סקו ץ לשטיפת כלים מותר להשתמש בשבת ובאיזה אסור?
תשובה: להלן תשובה לשאלתך מספר פניני הלכה מאת הרב אליעזר מלמד שליט"א אסור לנקות כלים בעזרת ספוג (סקוטש) שרגילים לנקות בו כלים, מפני שהוא סופג מים ותוך שטיפת הכלים ואחריה סוחטים אותו. אבל מותר להשתמש בסלילי פלסטיק שאינם צפופים ואינם סופגים מים וממילא אין בהם חשש סחיטה. אייל משה
שאלה: תפוח מתולע?: ב"ה פעם אחת אכלתי תפוח ואז כשהגעתי לליבו גיליתי שחלק ממנו חום- רקוב כזה. האם זה אומר שהתפוח היה נגוע בתולעים ולכאורה ח"ו אכלתי תולעת? אם כן, איך ניתן לדעת להבא שכך הוא הדבר שהרי מבחוץ התפוח היה נראה ר גמור. נא לא לפרסם באתרכם
תשובה: לשואלת החום בלב התפוח, בד"כ הוא רקבון ולא תולעת. כשיש תולעת רואים בד"כ חורים או תעלה, שבה זחלה התולעת. אפי קיציס
שאלה: אמצעי מניעה: התחתנו לפני שבועיים, ואני נמצאת בלימודים, ורצינו לקבל היתר לקחת גלולות, לכמה חודשים עד שאני אסיים את הלימודים, האם זה אפשרי?
תשובה: ראשית, מזל טוב! שתזכו לבנות בית נאמן בישראל והקב"ה ישלח לכם נחת, עושר ואושר ואורך ימים ושנים! אין רב שנותן היתר בנושא הזה בלי לשוחח עם בני הזוג ושיחה לא קצרה. הנושא מורכב מאד ולא כ"כ פשוט גם מבחינה הלכתית וגם מבחינה אנושית במכלול היחסים של בני הזוג, תכנון המשפחה ובנין בית נאמן בישראל. לכן, אינני יכול לתת היתרים או איסורים בנושא הזה דרך האינטרנט. אני מציע לפנות לרב מנוסה בנושא הזה במקום מגוריכם. או אם אתם גרים בפתח תקווה או הסביבה ורוצים להיפגש עמי ולשוחח, אז צרו קשר בטל  052-6951400. חיים בריסק
שאלה: איך והאם ניתן להכשיר מטבח: עברתי לפני מספר ימים דירה כמו כן התחלתי תהליך איטי אבל יציב מאוד של חזרה בתשובה ברשותי במטבח לא מעט כלים, שאני יודע היטב שעורבבו בהם בשרי וחלבי. לא רק במצב קר. אלא גם במצב "חם" סירים ומחבתות מברזל טפלון שבהם בושלו מאכלים בשריים ופעם אחרת חלביים וחוזר חלילה. וגם מעורבבים בייחד. לצערי הרב כנ"ל סכו"ם כנ"ל גם מעבד מזון, שחלקיו מפלסטיק, ושפעם הכונו בו דברים חלביים ופעם בשריים וחלק גם כלי חרס. בקיצור: פלסטיק, חרס, ברזל, נירוסטה, וזכוכית. מה מכל אלה אפשר עוד להכשיר (ואיך? טבילה במקווה כלים?) ומה אהיה חייב לזרוק ולקנות חדש. ב מראש
תשובה: לך ותזכה למצוות, שלב א  - כל כלי האכילה המיוצרים בחו"ל שהם ממתכת ומזכוכית טעונים טבילה. כלים המיוצרים בידי יהודים - אינם חייבים טבילה. לפני הטבילה עליהם להיות נקיים מחציצה ( אין עליהם לכלוך דבוק או מדבקות וכד ). הטבילה במקווה כלים הקרוב למקום מגורך. לפני הטבילה מברכים על טבילת כלים. (הברכה לא מעכבת ואם שכחת וכבר סיימת - אין מה לברך והכלים בכל אופן טבולים) מומלץ להצטייד בסל רשת בתוכו שמים את הכלים ומטבלים אותם במים. חלק ממקוואות הכלים פתוחים רק בשעות האור עד 18:30 שלב ב  (הסדר אינו הכרחי אבל חשוב לדעת שאלו שתי מצוות פעולות לגמרי נפרדות) בשלב זה אנו מכשירים ( להוציא את טעם האוכל שנבלע בתוך הכלי תוך כדי שימושו. הכשר זה נעשה על ידי הגעלה במים רותחים או ליבון בלהבת אש. אלו כלים צריכים הכשרה כזו זה תלוי בחומר ממנו עשוי הכלי ובאופן השימוש שנעשה בו אצלך. לכן מומלץ שתתקשר ונשוחח על כך. כאן החשיבות הגדולה היא בעיקר לכלים בהם מבשלים כמו סירים ומחבתות ואחריהם הכלים בהם שמים אוכל חם. תזכה לשנים רבות נעימות וטובות דוד לוי 098987548
שאלה: ברכת האילנות: לרב. יש לי 2 שאלות: (1) אם יש 5 או 7 עצים וכדו האם לברך על כל עץ בנפרד בשם ומלכות? (2) האם על 2 עצים וכיוצ"ב מברכים ברכה אחת או שתי ברכות בנפרד בשם ומלכות? מראש, דוד.
תשובה: לשואל ברכת האילנות לא מברכים על כל עץ שרואים. מברכים פעם אחת בשנה, בתחילת חודש ניסן. הולכים למקום שיש בו 2 עצי פרי שפורחים, ומברכים. אפי קיציס
שאלה: חרב אהוד בן גרא: ב"ה לאהוד בן גרא הייתה חרב פיפיות, כל הזמן למדתי והבנתי שזו חרב חדה משני צדדיה. לאחרונה למדתי שוב את הפרק (שופטים ג ) ושמתי לב לפסוק כ"ב: "ויבא גם-הנצב אחר הלהב, ויסגר החלב בעד הלהב- -כי לא שלף החרב, מבטנו ויצא, הפרשדנה." שאלתי היא- אם זו חרב פיפיות איך יתכן שיש לה ניצב? אח"כ חזרתי לפסוק ט"ז: " ויעש לו אהוד חרב, ולה שני פיות- -גמד ארכה ויחגר אותה מתחת למדיו, על ירך ימינו." האם יכול להיות שבגלל שבפסוק כתוב "ולה שני פיות" ולא כתוב "חרב פיפיות", אז באמת אין זו חרב פיפיות שחדה משני צדדיה אלא חרב שיש לה 2 חודים מאותו צד?
תשובה: לשואלת פה החרב הוא הצד החד, לא השפיץ בקצה. לכן, מדובר על להכות לפי חרב, כיון שהפעולה היא הכאה ולא דקירה. ואכן חלק מהחרבות הקדומות היו מעוקלות, ורק צד אחד היה חד, ואיתו היו משספים את האויב. חרב פיפיות היא חרב שיש לה 2 פיות, כלומר יש לה ניצב, אלא שהלהב חד משני צדדיו. היו שחשבו שמדובר על חרב שיש לה גם להב קטן שבולט מאחורי הניצב, ולכן הפך הביטוי חרב פיפיות לביטוי לדבר שיכול להזיק למשתמש עצמו. אבל הפירוש הנכון הוא כפי שכתבתי. אפי קיציס
שאלה: סיבת שמות יהושע ואהרון: ב"ה מדוע ליהושע קוראים כך? ואהרון?
תשובה: לשואלת השם אהרן איני יודע. יהושע - שמו הקודם הי הושע, ומשה שינה את שמו ליהושע כששלח אותו כאחד המרגלים, ומשמעותו שה  (י ) יושיע אותו (מעצת המרגלים) אפי קיציס
שאלה: סדר כיבוש יריחו: ב"ה נתקלתי בשתי גרסאות לסדר ההולכים בכיבוש יריחו: פעם אחת שהחלוץ- 2.5 השבטים, לפני הכהנים עם השופרות ופעם שנייה אחריהם. מה נכון באמת? האם יש אכן 2 דעות שונות או שמדובר בטעות בהבנת הפס?
תשובה: להלן ציטוט מתוך הספר: יהושע פרק ו פסוק ט: "והחלוץ הלך לפני הכהנים תקעו תקעי השופרות והמאסף הלך אחרי הארון הלוך ותקוע בשופרות". יהושע פרק ו פסוק יג: "ושבעה הכהנים נשאים שבעה שופרות היבלים לפני ארון ידוד הלכים הלוך ותקעו בשופרות והחלוץ הלך לפניהם והמאסף הלך אחרי ארון ד  הולך הלוך ותקוע בשופרות". בשני המקרים כתוב שהחלוץ הולך לפניהם!
שאלה: ברית עם יהושע: ב"ה אני לומדת חינוך ובלימודים מדגישים לנו כל הזמן לא לגרום לתלמיד להבטיח את מה שאין ביכולתו. אבל- למדתי אתמול את ספר יהושע וראיתי בפרק כ"ד שיהושע כורת ברית עם העם על זה שיעבדו את ה (פרק כ"ד אז פה לכאורה יהושע גרם לעם להבטיח את מה שאין ביכולתו לקיים כי הרי העם אח"כ ובמהלך הדורות אח"כ חטא ויחטא.?
תשובה: האומה ככלל יכלה לקיים ועליה היתה הברית. הפרטים באומה תמיד יש בהם חלשים יותר ופחות, ולא בזה היה עיקר העניין.
שאלה: תספורת וזקן עד ל"ד בעומר: אני נוהג שלא להסתפר ולהתגלח (במכונת גילוח) עד ל"ד לעומר. מאחר ואני נוהג כך מעט שנים, מכריי עדיין מופתעים ונבוכים. ידוע לי שישנם הנוהגים להסתפר ולהתגלח בימים טובים ולפני שבת. האם אפשר בכל כשבועיים, לפני שבת, לסדר ולגלח את השיער והזקן כך שאורכם יהיה עד אורך 2 מ"מ בעזרת מכונת התספורת. אם יש בכך משום ביטול נוהג האבלות, אוותר על כך. אבי אפרתי
תשובה: אם אתה איש ציבור או איש עסקים יש לך יל מי לסמוך להתגלח כל ערב שבת בנציון
שאלה: חינוך: כיצד יש לחנך תינוקות בגיל הרך כלומר חינוך לפי היהדות או יותר נכון מאיזה גיל צריכים לחנך לאור התורה? האמת אני נוטלת לו ידיים,תפילת בוקר וקריאת שמע על המיטה(הפסוק הראשון). ומאיזה דברים צריך להימנע לידם?( כמו ממריבה וויכוח ומה עוד.?)
תשובה: בתשובה לשאלה שלך אציג דרך חינוכית ראויה. אני כבר מקדים ואומר שאין שום אפשרות לפעול כך תמיד, יש לנו מגבלות רבות וקשיים עצומים להיות הורים מושלמים   אבל צריך לדעת את הדרך ואת הכיוון כדי לדעת למה לשאוף ולאן להתקדם. ילד קטן שעדין לא מבין בשכל, בודאי מרגיש בלב. רגש בסיסי פועל הרבה לפני הבנה הגיונית: שלווה או מתח, כעס או שמחה, אהבה או דחיה   אלו דברים שמרגישים אותם היטב בגיל צעיר מאוד. לכן אם הורים כועסים - אחד על השני או אפילו על אחיו הגדולים של הילד הקטן, הוא מרגיש את הכעס ואת המתח במשפחה וזה פועל עליו לרעה. לא תמיד אפשר לשמור על אוירה רגועה ושמחה אבל ברור שאוירה נעימה ואוהבת, מועילה לכל בני הבית, גם לילד קטן ביותר. עוד לפני הבנה מילולית  מושגית - שכלית, ילד מרגיש שאוהבים אותו כשמחייכים אליו ובודאי כשמחבקים אותו. חשוב לילד להרגיש שיש לו מקום במשפחה - מעריכים אותו ומתפעלים ממנו. יכולות להיות להורים תגובות שמחות על כל דבר שהילד עושה - אפילו דברים קטנים: אוכל יפה, אומר  בבקשה  ו    שומר על נקיונו, מתנהג יפה לאחרים (ודאי אין להתפעל מהתנהגות שלילית: קורע, מלכלך צועק.). זו הדרך לחבר את הילד לתורה ולמצוות - מתוך אהבה ושמחה: קריאת שמע על המיטה צריכה להיות חלק מטקס שמח לקראת השינה. סיפור לפני השינה יהיה מהתנ"ך ומתוך דמויות מופת של עמנו לאורך כל התקופות. אפשר גם להתבונן בטבע, בעונות השנה, להכיר שמות של פרחים וציפורים, לדעת חוקי טבע שונים   הכל בבחינת "מה רבו מעשיך ד." בהשכמה: נטילת ידיים ואמירת  מודה אני. תפילות וברכות - צריכות להעשות עם הרבה סבלנות והרבה תשומת לב, רגישות ושמחה. צריך לחבר את הילד להדלקת נרות שבת, לקידוש והבדלה. בנים בגיל 3 ילבשו ציצית ויחבשו כיפה. בחופשות לטייל עם המשפחה בארץ ישראל, להתייחס לאתרי תנ"ך, אתרי מורשת ח, ולא להתעלם מהיצירה והבנין ודמויות המופת שלנו. לסיכום, אין נוסחה פשוטה לחינוך נכון, אבל יש כלים שצריך לשכלל אותם: לפני הכל צריך עבודה עצמית גדולה   לפתח אמת פנימית של אהבה ואמונה. הפניה אל הילד תהיה תמיד מתוך הקשבה ואהבה. התגובה כלפיו תהיה מתוך רגישות וסבלנות. ההדרכה שלו תהיה מתוך פתיחות וטבעיות. מי שיכול לעשות זאת בצורה מושלמת   הוא מלאך! עלינו לזכור שאם נתאכזב מעצמנו בגלל הקשיים ונכעס על עצמנו בגלל כשלונות   גם רגשות שליליים כאלה פוגמים ביכולת שלנו להיות הורים טובים. לכן צריך לסלוח לעצמנו   לדעת שבפעם הבאה נשתדל יותר ונמשיך כל הזמן להיות מעודדים ושמחים עם ילדינו.
שאלה: כל מיני: האם הכהונה יכולה להלקח?
תשובה: לך רי העולם ברור שלא - הקב"ה נתן אותה לזרעו של אהרן הכהן דוד לוי
שאלה: כל מיני - ק"ש, נט"י, זוג מעורב: האם אסור לגזור ציפורניים בלילה? אם שכחתי להגיד קריאת שמע שעל המיטה זה עבירה? האם קריאת שמע שעל המטה משפיעות על החלומות? אם טועים ר נטילת ידיים ומברכים את הברכה יש לחזור בשנית על הנטילה? כאשר זוג מתחתן בשעטו"מ וצד אחד אשכנזי ואחד ספרדי לפי איזה צד נוהגים במשך החיים? ואיך הילדים שלהם אמורים לנהוג לפי איזה צד?
תשובה: לשואלת 1. אין איסור. 2. לא. יש להקפיד יותר בפעם הבאה. 3. אדם חולם בד"כ על מה שהוא עסק בו במשך היום. אם הוא הולך לישון מתוך קריאת שמע, מתוך קבלת עול מלכות שמים, יש לקוות שחלומותיו יעסקו בענייני קדושה ולא להיפך. 4. לא. אם היתה נטילה אחת על כל יד, יוצאים ידי חובה, גם אם הסדר היה שונה. 5. בד"כ, כאשר זוג מתחתן, האשה מקבלת את מנהגי בעלה. אי אפשר שבאותו בית יהיו שני מנהגים, ולכן האשה מתצטרפת לעדת בעלה. אין צורך לעשות התרת נדרים וכד. ולעניין התפילה, אם זה מפריע לה להתרכז היא יכולה להמשיך בנוסח שהיא רגילה בו. הילדים הולכים אחר מנהג האב. אפי קיציס